b'\n_START_ARTICLE_\nBakteriofagno zdravljenje\n_START_SECTION_\nZgodovina\n_START_PARAGRAPH_\nPrvo odkritje koristnih virusov sega v leto 1896 v Indijo. Najdeni so bili v reki Ganges in naj bi zmanj\xc5\xa1evali verjetnost oku\xc5\xbebe s kolero pri uporabi vode iz reke. Po odkritju antibiotikov, ko se je zanimanje za bakteriofagno terapijo nekoliko zmanj\xc5\xa1alo, so bili virusi kot protibakterijsko sredstvo ponovno mno\xc5\xbei\xc4\x8dneje uporabljeni med drugo svetovno vojno. Odkritja so namre\xc4\x8d pokazala, da lahko bakteriofagi uni\xc4\x8dijo svoje bakterijske gostitelje, ne da bi pri tem \xc5\xa1kodovali \xc4\x8dlove\xc5\xa1kemu telesu, v katerem se ta gostitelj nahaja. Zato se je porodila ideja, da bi s pomo\xc4\x8djo teh organizmov lahko zdravili bakterijske oku\xc5\xbebe. S pomo\xc4\x8djo bakteriofagov so zdravili predvsem gri\xc5\xbeo ali dizenterija|dizenterijo, torej bolezen, ki jo povzro\xc4\x8da hrana ali voda, oku\xc5\xbeena z bakterijami. Med drugim pa so bile te vrste virusov uporabljene tudi za zdravljenje raznih ran, predvsem vojnih, opeklin pa tudi zlomov, kjer je pri\xc5\xa1lo do bakterijskih oku\xc5\xbeb. Nato je uporaba bakteriofagnega zdravljenja zamrla._NEWLINE_Ponovna renesansa uporabe bakteriofagov v dana\xc5\xa1njem \xc4\x8dasu je posledica pojava proti antibiotikom odpornih bakterij. Vsako leto namre\xc4\x8d umre veliko \xc5\xa1tevilo ljudi prav zaradi oku\xc5\xbeb z bakterijami, ki so odporne proti antibiotikom. Eden od vzrokov za to je tudi dejstvo, da so bili antibiotiki v preteklosti in so \xc5\xa1e vedno mno\xc5\xbei\xc4\x8dno uporabljeni za uni\xc4\x8devanje oku\xc5\xbeb v kmetijstvu, hkrati pa se dodajajo kot krmni dodatki v prehrano \xc5\xbeivine, zaradi \xc4\x8desar se veliko antibiotikov vnese v \xc4\x8dlove\xc5\xa1ko telo preko hrane. Posamezni vnosi teh antibiotikov so ravno dovolj veliki in pogosti, da se pojavi velika mo\xc5\xbenost, da bakterije razvijejo rezistenco (odpornost) na dolo\xc4\x8deno vrsto antibiotikov, sami antibiotiki pa na bakterije nimajo ve\xc4\x8djega vpliva. To je tudi glavni razlog, da se nadome\xc5\xa1\xc4\x8da uporaba antibiotikov z bakteriofagi na vseh prehrambenih in drugih izdelkih, ki so namenjeni ljudem.\n_START_SECTION_\nAntibiotiki proti bakteriofagom\n_START_PARAGRAPH_\n\xc5\xbde od samega odkritja pozitivnega delovanja bakteriofagov na ljudi in \xc5\xbeivali obstaja predsodek glede uporabe bakteriofagov. Zdravljenje s pomo\xc4\x8djo le-teh namre\xc4\x8d vklju\xc4\x8duje viruse, ki so dolgo \xc4\x8dasa veljali zgolj za \xc5\xa1kodljive, zaradi \xc4\x8desar se je, zlasti med laiki, razvil odpor do tega na\xc4\x8dina zdravljenja. Na drugi strani so antibiotiki, ki so \xc5\xa1e vedno bolje sprejeti v dru\xc5\xbebi, vendar pa njihova mo\xc4\x8d, zaradi vse ve\xc4\x8dje odpornosti, nad bakterijami usiha. Zato se poraja vpra\xc5\xa1anje, katera od omenjenih protibakterijskih metod je u\xc4\x8dinkovitej\xc5\xa1a in hkrati tudi sprejemljivej\xc5\xa1a._NEWLINE_Glavna prednost bakteriofagne terapije pred zdravljenjem z antibiotiki je eksponentna rast, kar pomeni, da se znotraj telesa zelo hitro namno\xc5\xbeijo. Posledi\xc4\x8dno so u\xc4\x8dinkovitej\xc5\xa1i od antibiotikov, katerih vsebnost v telesu s \xc4\x8dasom pada, predvsem zaradi presnove. Zato jih moramo jemati ve\xc4\x8d \xc4\x8dasa, \xc4\x8de ho\xc4\x8demo, da so u\xc4\x8dinkoviti. Bakteriofagi pa so odvisni od prisotnih bakterij in dokler bodo bakterije v telesu, se bodo lahko razmno\xc5\xbeevali._NEWLINE_Velika prednost bakteriofagov je tudi njihova visoka specifi\xc4\x8dnost za to\xc4\x8dno dolo\xc4\x8deno bakterijo, zaradi \xc4\x8desar ne povzro\xc4\x8dajo stranskih u\xc4\x8dinkov, medtem ko pri antibiotikih do njih pride velikokrat. Pojavljajo se razne prebavne motnje in bole\xc4\x8dine v \xc5\xbeelodcu, predvsem kot posledica nespecifi\xc4\x8dnosti antibiotikov, ki tako uni\xc4\x8dujejo tudi mikrofloro._NEWLINE_Razvoj novih, druga\xc4\x8dnih bakteriofagov je hiter. \xc4\x8ce bakterija razvije odpornost proti bakteriofagu, lahko le v nekaj dneh najdemo drug primeren bakteriofag. V primeru antibiotikov je ta \xc4\x8das mnogo dalj\xc5\xa1i._NEWLINE_Tudi bakteriofagno zdravljenje pa ima svoje omejitve. Do zapletov pri uporabi bakteriofagov lahko pride predvsem zaradi tvorbe protiteles, ki izni\xc4\x8dujejo in onemogo\xc4\x8dajo delovanje bakteriofagov. Protitelesa viruse razkrajajo in ti se tako izlo\xc4\x8dajo iz telesa. Ker pa je delovanje bakteriofagov hitrej\xc5\xa1e kot imunski odgovor telesa, se pojavi problem \xc5\xa1ele pri ponovni uporabi istih bakteriofagov, torej tistih, ki smo jih uporabili prvikrat. Telo ima namre\xc4\x8d \xc5\xbee izdelan na\xc4\x8drt za imunski ogovor, kar pomeni, da moramo uporabiti druga\xc4\x8den nabor bakteriofagov. Telo se namre\xc4\x8d bakteriofagov iz prve uporabe znebi \xc5\xa1e preden lahko ti uspe\xc5\xa1no odstranijo bakterije._NEWLINE_Druga omejitev, ki je obenem tudi njihova prednost, pa je visoka specifi\xc4\x8dnost. Porabi se namre\xc4\x8d precej \xc4\x8dasa, da se bakterija natan\xc4\x8dno identificira (vseeno je to hitrej\xc5\xa1e pa tudi cenej\xc5\xa1e kot razvijanje novih in u\xc4\x8dinkovitih antibiotikov). Namesto tega lahko kot hitrej\xc5\xa1o, vendar morda ne tako u\xc4\x8dinkovito, mo\xc5\xbenost uporabimo bakteriofagni "koktajl". Pri tem gre za ve\xc4\x8d vrst bakteriofagov, le-ti pa so zastopani v manj\xc5\xa1ih koli\xc4\x8dinah. To predvsem zato, da se ne izzove imunski odgovor in s tem tvorba protiteles.\n_START_SECTION_\nNaravno zdravljenje\n_START_PARAGRAPH_\nRe\xc5\xa1itev za nara\xc5\xa1\xc4\x8dajo\xc4\x8do odpornost bakterij proti antibiotikom bi lahko pomeni virusi, ki so prisotni v naravi. Za vsako poznano bakterijo na na\xc5\xa1em planetu namre\xc4\x8d obstaja mnogo bakteriofagov, ki i\xc5\xa1\xc4\x8dejo bakterije in jih uporabijo za hranilo, s \xc4\x8dimer jih uni\xc4\x8dujejo. Kljub temu, da so se bakterije ves \xc4\x8das svojega obstoja razvijale, so se tem spremembam navkljub in pravo\xc4\x8dasno izpopolnjevali tudi bakteriofagi, kar za antibiotike ne moremo trditi._NEWLINE_Z virusi lahko zdravimo poleg bakterijskih tudi virusne bolezni. Te prepre\xc4\x8dujemo s cepljenjem, s katerim pove\xc4\x8dujemo odpornost gostitelja. Uporablja se ve\xc4\x8d na\xc4\x8dinov cepljenja, verjetno pa je najbolj poznano cepljenje, pri katerem na razli\xc4\x8dne na\xc4\x8dine pridobivamo oslabljene viruse, ki jih vbrizgamo v telo, kar omogo\xc4\x8da nastanek imunosti. Na primer, osebe cepljene proti virusu rumene mrzlice so pred to boleznijo za\xc5\xa1\xc4\x8ditene vse \xc5\xbeivljenje._NEWLINE_Virusi v naravi predstavljajo torej koristi in nevarnosti in z ustreznim na\xc4\x8dinom jih lahko izkoristimo v svoj prid.'